Iroq xavfsizlik xizmati Bag‘dodda parlament binosiga kirib borgan shia yetakchisi Muqtado as-Sadrning tarafdorlariga qarshi ogohlantiruvchi o‘q uzdi va ko‘zni achishtiruvchi gaz qo‘lladi. Bu haqda as-Sadr shtabidagi manbaga iqtibos keltirgan holda Reuters axborot agentligi xabar berdi. Manbaning aytishicha, Bag‘dod maxsus kuchlari otryadlari va prezident gvardiyasi kuchlari AQSh elchixonasiga olib boruvchi ko‘prikdan o‘tmoqchi bo‘lgan namoyishchilarni to‘xtatib qolishga uringanlar. Gaz qo‘llanishi oqibatida jarohat olganlar soni aytilmagan.